钦定古今图书集成/历象汇编/历法典/第066卷 > 图
## 钦定古今图书集成/历象汇编/历法典/第066卷 > 图

上在酉距最高庚为庚己甲角五十五度五十二分〈上算所得〉又作己甲酉子甲丁丁酉四线，成己子酉子酉丁丁酉甲三形，求丁酉己均角。

己酉子形有己子为两心之半距有子酉为均圈半径有酉己子为自

行度甲庚之馀角。求酉角，自得己子酉角。又酉子丁形，有子丁，有子酉，有酉子丁，为己子酉之馀角。求酉角，两酉角并。

得五度二十五分半。以较己甲丁角，盈九分。

第二测如上法，算得均数二度一十二分。

第三测得均数五度三十九分半。先两测、两均数相
并，得七度三十七分半。较所测〈七度一十六分〉盈二十一分
半。后，两测相减，得三度二十七分半，较所测。〈三度一十八分〉
盈九分半，理虽允正，数不合天。

十三《多禄》某因上所推数不合天，别定两心之差为
一一二七七。又最高，顺天进移一度一十三分，即第
一测距最高为五十七度○五分。〈先算为五十五度五十二分〉第
二测距最高为十八度三十八分。〈先算为十九度五十一分〉第三
测距最高为五十六度三十分。〈先算为五十七度四十三分〉
十四。用上数，依本图再算。第一测得己酉丁均角，为
五度一十八分；以减星自行距最高，得星视行距最
高为五十一度四十七分。第二测算均角，得一度五
十八分；以减自行距最高，得一十六度四十○分，为
星视行距最高。第三测算均角，得五度一十六分；以
减自行，得五十一度一十四分，为星视行距最高
十五。先，二测相距为六十度二十七分。〈两测距最高度数并〉与
所测等，后二测相距为三十四度三十四分。〈两测距最高度
之较〉与所测等。又先测两均数，并为七度一十六分，后
两测均数，并为三度一十八分，各与所测等。

多禄某因推数与测数密合，遂借所设数为正数
十六第一。测土星在寿星宫一度一十三分，又得视
行距最高五十一度四十七分。两数并。〈第一测土星在最高前故
相加〉得在大火宫二十三度，土星，天最高之经度也，
十七多禄。某步土星。术于两不同心圈外，更用一小
轮。〈名岁轮一岁行一周〉星依此轮，周行如第三测岁轮心在丙。
〈图号如前〉依《丙心》作午未卯岁轮。〈今不论其径后推之〉作己丙自行
线。〈出自圈心〉作“丁丙视行线。”〈出地心〉凡星在最近，未：〈近地〉为太
阳之视行冲。在卯，即以视行会太阳。然午或甲，为岁
轮平行之界，则第三测时星在未，距午平视行之差
五度十六分，岁轮行一周者，非三百六十五日也。五
星皆以行一周天而与日会为岁行，其率土星一年。